Predkladacia správa

	 Predseda Národnej rady Slovenskej republiky podľa článku 83, ods. 2 Ústavy Slovenskej republiky a príslušných paragrafov zákona č. 350/1996 o rokovacom poriadku Národnej rady Slovenskej republiky na žiadosť skupiny poslancov zvolá schôdzu Národnej rady SR. Táto schôdza má prerokovať návrh skupiny poslancov NR SR na vyslovenie nedôvery ministrovi práce, sociálnych vecí a rodiny SR Ľudovítovi Kaníkovi.

	Obsahom návrhu sú tvrdenia, že minister práce, sociálnych vecí a rodiny zneužil postavenie ústavného činiteľa, nedodržiaval základné povinnosti podnikateľa a nekonal v ústavnej funkcii tak, aby zabránil neodôvodnenému zvýhodňovaniu. 

	Vláda SR vníma uvedené dôvody ako politicky vykonštruované a účelové, predkladá k nim však vecné zdôvodnenie skutočností, ktoré sú predmetom návrhu skupiny poslancov.